Държавен вестник, бр. 77, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  77
или несъответствие с изискванията на тази 
глава и за всяка получена информация по чл. 61, 
ал. 1 и 2 по отношение на главната колективна 
инвестиционна схема, нейното управляващо 
дружество, банка депозитар или одитор. 
(2) В случаите по ал. 1, когато захранващата 
колективна инвестиционна схема е с произход 
от друга държава членка, комисията уведомява 
съответния компетентен орган.
Чл. 85. Когато захранващата колективна 
инвестиционна схема е с произход от Репу­
блика България и комисията получи уведом­
ление от компетентните органи на държавата 
членка по произход на главната колективна 
инвестиционна схема относно решение, мярка 
или констатация за противоречие или несъ­
ответствие с изискванията на чл. 58 – 67 от 
Директива 2009/65/ЕО или относно докладва­
на съгласно чл. 106, параграф 1 от Директива 
2009/65/ЕО информация във връзка с главната 
колективна инвестиционна схема, нейната 
банка депозитар, одитор или управляващо 
дружество, комисията уведомява незабавно 
захранващата колективна инвестиционна 
схема за постъпилата информация. 
Д Я Л  В Т О Р И
УПРАВЛЯВАЩО ДРУЖЕСТВО
Г л а в а  д е в е т а
УСЛОВИЯ ЗА ЗАПОЧВАНЕ НА ДЕЙНОСТ
Чл. 86. (1) Управляващо дружество е акци­
онерно дружество със седалище в Република 
България, получило лиценз при условията и 
по реда на този закон, чийто предмет на дей­
ност е управление на дейността на колективни 
инвестиционни схеми, включително:
1. управление на инвестициите;
2. администриране на дяловете, включи­
телно правни услуги и счетоводни услуги във 
връзка с управление на активите, искания 
за информация на инвеститорите, оценка на 
активите и изчисляване цената на дяловете, 
контрол за спазване на законовите изисква­
ния, водене на книгата на притежателите на 
дялове, в случаите на извършване на дейност 
по управление на колективна инвестиционна 
схема с произход от друга държава членка, 
разпределение на дивиденти и други плаща­
ния, издаване, продажба и обратно изкупуване 
на дялове, изпълнение на договори, водене 
на отчетност;
3. маркетингови услуги.
(2) Управляващото дружество може да 
предоставя и следните допълнителни услуги:
1. управление в съответствие със сключен 
с клиента договор на портфейл, включител­
но портфейл на предприятие за колективно 
инвестиране, включващ финансови инстру­
менти, по собствена преценка, без специални 
нареждания на клиента;
2. инвестиционни консултации относно 
финансови инструменти;
3. съхранение и администриране на дялове 
на предприятия за колективно инвестиране. 
(3) За управляващото дружество, което 
предоставя услуги по ал. 2, се прилагат съ­
ответно чл. 4, ал. 2, чл. 24, ал. 1 – 3, 7 и 8, 
чл. 27, ал. 4 – 7, чл. 28, 29, чл. 32, ал. 6, чл. 33 
и 34 от Закона за пазарите на финансови 
инструменти. 
(4) Лицензът по ал. 1 може да включва 
право за извършване на услугите по ал. 2. 
Лицензът не може да бъде издаден само за 
предоставяне на услугите по ал. 2, както и за 
предоставяне на услугите по ал. 2, т. 2 и 3, без 
да е разрешено предоставянето на услугите 
по ал. 2, т. 1.
(5) Издаденият лиценз на управляващо 
дружество има действие за всички държави 
членки.
(6) Управляващото дружество не може да 
осъществява дейност, различна от дейността, 
за която е получило лиценз по ал. 1 и 2.
(7) Управляващото дружество не може 
да предлага дяловете на предприятие за ко­
лективно инвестиране по част трета в други 
държави членки.
(8) Управляващото дружество издава само 
безналични акции с право на един глас.
Чл. 87. При осъществяване на дейността по 
чл. 4, ал. 1, свързана с публичното предлагане 
на дяловете на колективната инвестиционна 
схема, както и с обратното им изкупуване, 
управляващото дружество действа от името 
и за сметка на управляваната колективна 
инвестиционна схема.
Чл. 88. Комисията може да издаде лиценз 
за извършване на дейност като управляващо 
дружество на територията на Република Бъл­
гария чрез клон на юридическо лице от трета 
държава, при условие че лицето има право по 
националното си законодателство да извършва 
такава дейност и органът, контролиращ капи­
таловия пазар в държавата, където лицето е 
регистрирано, упражнява надзор върху него 
на консолидирана основа. Лицето от трета 
държава има правата и задълженията на 
местно управляващо дружество, доколкото 
в закона не е предвидено друго.
Чл. 89. В случаите, когато лицензът по 
чл. 86, ал. 1 включва право за извършване на 
услугите по чл. 86, ал. 2, т. 1 и управляващото 
дружество държи пари и/или финансови ин­
струменти на тези клиенти и по тази причина 
за него могат да възникнат задължения към 
тях, то е длъжно да прави парични вноски 
във Фонда за компенсиране на инвеститори­
те по чл. 77н, ал. 2 от Закона за публичното 
предлагане на ценни книжа. Разпоредбите на 
глава пета, раздел IV от Закона за публично­
то предлагане на ценни книжа се прилагат 
съответно.